Havfiskefondene

Havfiskefondene var norske fond som omfattet Det eldre havfiskefondet, Det nye havfiskefondet (Fiskedampskipsfondet) og Finnmarksfondet. De ble etablert etter stortingsvedtak henholdsvis 19. juni 1889, 30. mai 1900 og 21. juni 1905. Havfiskefondene ble administrert av Fiskeridirektoratet fra 1900 til 1921, da Statens Fiskeribank ble vedtatt opprettet og overtok kapitalen. Direktoratets materiale ble antakelig overført til banken. Statens Fiskeribank (fra 1948 Statens Fiskarbank) har helt fra starten av hatt sete i Bergen. I bankens arkiv fins det en del protokoller fra havfiskefondene.

Kategori:Fiske i Norge
Kategori:Allmennyttige fond
Kategori:Organisasjoner etablert i 1889
Kategori:1889 i Norge